CELEX: 62017TN0812
Language: sk
Date: 2017-12-15 00:00:00
Title: Vec T-812/17: Žaloba podaná 15. decembra 2017 – Seco Belgium a Vinçotte/Parlament

12.2.2018   
            
            
               SK
            
            
               Úradný vestník Európskej únie
            
            
               C 52/39
            
         Žaloba podaná 15. decembra 2017 – Seco Belgium a Vinçotte/Parlament
   (Vec T-812/17)
   (2018/C 052/51)
   Jazyk konania: francúzština
   
      Účastníci konania
   
   
      Žalobkyne: Seco Belgium (Brusel, Belgicko) a Vinçotte (Vilvoorde, Belgicko) (v zastúpení: A. Delvaux a R. Simar, advokáti)
   
      Žalovaný: Európsky parlament
   
      Návrhy
   
   Žalobkyne navrhujú, aby Všeobecný súd:
   
               —
            
            
               vyhlásil, že žaloba o neplatnosť je prípustná,
            
         
               —
            
            
               zrušil rozhodnutie z neznámeho dňa, ktorým Európsky parlament rozhodol o zadaní zákazky [06D20/2017/M005 – Poverenie na vykonávanie kontrol a poskytovanie odborných stanovísk v súvislosti so stavebnými prácami, projektmi a obstarávaniami v Európskom parlamente v Bruseli (Ú. v. EÚ S 118-236114, 2017)] [inému uchádzačovi],
            
         
               —
            
            
               uložiť Parlamentu povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú jediný žalobný dôvod založený na porušení článkov 1.1, 1.2 a 1.3 prílohy „Technická špecifikácia“ súťažných podkladov týkajúcich sa oznámenia o vyhlásení verejného obstarávania 06D20/2017/M005 – Poverenie na vykonávanie kontrol a poskytovanie odborných stanovísk v súvislosti so stavebnými prácami, projektmi a obstarávaniami v Európskom parlamente v Bruseli (Ú. v. EÚ S 118-236114, 2017), zjavne nesprávnom posúdení, porušení všeobecných zásad práva Európskej únie, povinnosti náležitej starostlivosti, rovnosti zaobchádzania, zásady transparentnosti, povinnosti odôvodnenia vyplývajúcej najmä z článku 113 nariadenia Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 2012, s. 1), článku 161 delegovaného nariadenia Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 2012, s. 1), práva na účinný prostriedok nápravy, ako aj niektorých ustanovení upravujúcich zadanie dotknutej zákazky.